ועדת הכלכלה, כנסת 20, פרוטוקול מספר 906, 2018-12-27 00:00

איתן כבל: שלום לכולם.

איתן כבל: אני, א', מתנצל.

איתן כבל: אבל – איך אומרים?

איתן כבל: – אני מתנצל שתרגישו איך זה כשאנשים לא מקבלים דואר בזמן.

איתן כבל: אני שוב מתנצל בפניכם.

איתן כבל: איך אומרים?

איתן כבל: אני גם ככה מכנס את הדיון שלא – האמת, לא הייתי צריך לעשות את זה כבר, לפי הכללים והחוקים.

איתן כבל: למרות זאת, אני עושה את זה.

איתן כבל: ויש לי כאן עוד דיון אחריכם.

איתן כבל: אז בואו נראה איך אנחנו מקדמים את זה.

איתן כבל: גברתי מנהלת הוועדה, היועצת המשפטית, הרשם, הדובר, ערוץ הכנסת, ברשותכם, יש לנו כאן הצעת חוק הדואר (תיקון מס' 12), התשע"ו–2016.

איתן כבל: אני יודע שיש כאן שתי בעיות מרכזיות.

איתן כבל: יש בעיה אחת, שנוגעת גם לחברת הדואר וגם לגופים הפרטיים, והיא גובה סכום העיצומים שמונח כאן לפנינו.

איתן כבל: ולחברת הדואר יש עוד איזו בעיה, שאני מניח שייתנו עליה את הדעת.

איתן כבל: אז, ברשותכם, מי מציג את הדברים?

לאה ורון: מי מציג את הצעת החוק?

איתן כבל: משרד התקשורת, בבקשה.

לאה ורון: עורכת הדין מנדלסון.

איתן כבל: בבקשה, עורכת הדין מנדלסון.

לאה ורון: ברוריה.

ברוריה מנדלסון: אז לפנינו יש את הצעת חוק הדואר (תיקון מס' 12).

ברוריה מנדלסון: היא עברה קריאה ראשונה בחודש פברואר 2016, ויש לנו פה גם בקשה של שר התקשורת לפיצול.

ברוריה מנדלסון: ואני אסביר.

ברוריה מנדלסון: הצעת חוק הדואר (תיקון מס' 12) נועדה, בין השאר, לעגן את התיקונים שנדרשים בחוק הדואר ליישום המלצות ועדת רייך, שהגישה את המלצותיה עוד ב-2014 לשר התקשורת ולשר האוצר.

ברוריה מנדלסון: עיקר המלצות שלה עסקו בתעריפים של חלק מהשירותים שמספקת חברת הדואר, מתווה להרחבת התחרות, שינוים ברשימת השירותים האוניברסליים, ושיפור טיב השירות שנותנת חברת הדואר.

ברוריה מנדלסון: בין היתר, עניין שעות הפעילות וזמן המתנה בתור.

ברוריה מנדלסון: מאז פרסום ההמלצות החלנו שינויים שעשויים להשפיע על חלק מהמלצות שלה.

ברוריה מנדלסון: ולכן, שר התקשורת מינה בנובמבר 2018 ועדה לבחינת שירותי הדואר בתחום השמור בראשותו של דני רוזן.

ברוריה מנדלסון: הוועדה התבקשה להגיש את המלצות שלה לשר התקשורת עד פברואר 2019.

ברוריה מנדלסון: נוכח האמור, פנה השר לוועדה בבקשה לפצל את סעיפי החוק שעשויים להיות מושפעים מהמלצות ועדת רוזן.

ברוריה מנדלסון: אנחנו מבקשים עכשיו לדון רק בחלק מסעיפים, החלק המשמעותי של הפיקוח, כמו שאמרנו, והעיצומים.

ברוריה מנדלסון: ואנחנו נציין שיש חשיבות מיוחדת לקדם את זה.

איתן כבל: אם אני אפצל, אני צריך לבקש את אישור ועדת הכנסת, נכון?

לאה ורון: לא, אישור מליאה.

איתן כבל: מליאה.

אביגל כספי: זה מונח על שולחן הכנסת.

לאה ורון: זאת אומרת, ביום שני ושלישי זה צריך להיות מונח וצריך להיות מפוצל, וצריך לחזור, וצריך עוד הפעם להצביע על הצעת החוק.

איתן כבל: אין.

איתן כבל: אני לא עושה עוד דיון.

אביגל כספי: לא, אפשר רק לפצל וגם לדון עכשיו בזה.

אביגל כספי: אבל יש פה - - -

לאה ורון: אבל אז יש לך עוד פעם את המליאה, יש לך פעמיים מליאה.

אביגל כספי: כן.

איתן כבל: אני לא עושה את זה.

אביגל כספי: אוקיי.

איתן כבל: אין לי זמן לעשות עוד פעם.

איתן כבל: אני מצטער מאוד.

לאה ורון: לא, גם המליאה לא תאפשר את זה.

איתן כבל: המליאה לא תאפשר לי.

איתן כבל: גם ככה יש מלחמה על כל סעיף וסעיף.

יערה למברגר: אפשר אולי, במקום לפצל את זה, אפשר להצביע רק על חלק מהסעיפים פה עכשיו ואת הסעיפים אחרים, אם תרצו לקדם, תקדמו בהצעת חוק נפרדת.

איתן כבל: לא.

יערה למברגר: ואז תפיצו תזכיר כבר אחרי המלצות ועדת רוזן, ותעשו חקיקה נפרדת, אם תרצו, על סעיפים אחרים, סעיפים שלא - - -

דן כרמלי: מבחינתנו, זה בהחלט רעיון.

יערה למברגר: למה עושים פיצול?

יערה למברגר: עושים פיצול כדי להשתמש בקריאה הראשונה - - -

איתן כבל: היא צודקת.

איתן כבל: עשינו את זה כבר פעם אחת, אני חושב שזה בעניין של תחבורה.

לאה ורון: - - - והם יצטרכו להביא הצעת חוק אחרת.

יערה למברגר: בסדר, נראה לי בסדר.

יערה למברגר: בנסיבות העניין נראה לי זה מה שאפשר לעשות.

ברוריה מנדלסון: אני אקצר מאוד, כי צריך להתחיל - - -

איתן כבל: זאת הייתה הכוונה.

ברוריה מנדלסון: טוב, אני רק אסביר למה חשוב לנו לקדם את הסעיפים שאנחנו מבקשים לפצל.

איתן כבל: אם היה חשוב, הייתם מביאים את זה כבר מזמן.

איתן כבל: תודה, אבל בואי נתקדם.

ברוריה מנדלסון: אוקיי.

ברוריה מנדלסון: בסדר.

ברוריה מנדלסון: זה חשוב לאור ההחלטה של ועדת שרים לענייני הפרטה שהתקבלה ביולי 2018 בנוגע להפרטת חברת דואר לישראל בע"מ, שבמסגרתה החליטו למכור עד 40% מהחזקות המדינה בחברה בשני שלבים.

ברוריה מנדלסון: ובמסגרת החלטה הטילה ועדת השרים על השר התקשורת לפעול לתיקון חקיקה, ובין היתר- - -

איתן כבל: בואי, חבל לבזבז את הזמן שלנו עכשיו.

איתן כבל: לקרוא את זה אנחנו יודעים.

ברוריה מנדלסון: אתם רוצים שנתחיל בהקראה?

איתן כבל: בוודאי.

איתן כבל: בואי, תגידי לי את הנקודות.

ברוריה מנדלסון: אוקיי.

איתן כבל: רק שנייה.

איתן כבל: לפני כן, בבקשה, דן.

דן כרמלי: כן.

דן כרמלי: אני עורך דין דן כרמלי, סמנכ"ל משפט ואסדרה, יועץ משפטי, חברת דואר ישראל.

דן כרמלי: תודה, אדוני היושב-ראש, מנהלת הוועדה.

דן כרמלי: חברים, אני שמעתי גם את ההצעה שהועלתה כאן לעניין ההצבעה על החלק של האכיפה מינהלית.

דן כרמלי: צריך להבין, מדובר פה בפרק סופר סבוך, סופר שצריך לרדת לפרטים.

דן כרמלי: ואני יודע איך הוועדה הנכבדה הזו עובדת בעניינים הללו והיא לא מקילה ראש.

דן כרמלי: גם כשמטפלים בעניין כזה, צריך לראות את התמונה הכוללת.

דן כרמלי: אין כאן מקום לפיצול.

דן כרמלי: אני רוצה להזכיר לוועדה הנכבדה שוועדת רוזן, שהוקמה על ידי שר התקשורת, שאמורה לסיים את עבודתה עד פברואר 2019, אמורה לאמוד ולבדוק אילו שינויים נדרש לעשות.

דן כרמלי: העבודה בטלאים על טלאים אינה ראויה.

איתן כבל: יש לי הרגשה שאני מתחבר למה שאתה אומר.

ברוריה מנדלסון: אז אני רוצה רק להגיד שזה לא קשור.

ברוריה מנדלסון: אם יורשה לי להגיד, ועדת רוזן חשובה והיא מטפלת בנושאים חשובים.

ברוריה מנדלסון: אבל כל מה שקשור לסמכויות שר תקשורת למקרה של פגיעה בתחרות ולגבות עדכון הסכומים של העיצומים הכספיים סופר רלוונטי לפני ההפרטה.

ברוריה מנדלסון: אי-אפשר להכניס משקיע פרטי בלי שהדברים האלה מוסדרים והוא יודע אותם מראש ויש אכיפה כמו שצריך, סמכויות אכיפה.

קריאה: אבל יש כלי האכיפה כבר.

ברוריה מנדלסון: הם צריכים להיות כלי אכיפה - - -

איתן כבל: שנייה, א', אני לא חולק על כל מה שאת אומרת.

איתן כבל: אבל אני חולק על עניין פשוט.

איתן כבל: מי שהיה חשוב לו כל כך היה יודע להביא את זה.

איתן כבל: מה העניין?

איתן כבל: אני הרי רוצה לעזור.

איתן כבל: ולא לחינם הבאתי את זה.

איתן כבל: את יודעת כמה בקשות מונחות לפניי להביא אותן היום?

איתן כבל: את יודעת כמה?

אורן לביאן: אנו יודעים, אדוני היושב-ראש.

איתן כבל: אני בחלק מהזמן עושה טלפון ועוד עכשיו אני צריך לצאת.

איתן כבל: טוב, בבקשה, כן.

דן כרמלי: אני רק אשלים ואומר.

דן כרמלי: אני רוצה לענות גם בהזדמנות הזאת, אדוני היושב-ראש, לחברתי עורכת הדין מנדלסון ולומר - - -

איתן כבל: דן, דן, בוא נעצור.

איתן כבל: בוא לא נכדרר.

איתן כבל: בוא ניגע בעניין.

איתן כבל: אני רוצה שתבחרו את הדברים הכי חשובים לכם לעניין הזה עכשיו ותעשו את זה מהר.

איתן כבל: בבקשה.

איתן כבל: קדימה, בואו נתחיל הקראה.

ברוריה מנדלסון: "הצעת חוק הדואר (תיקון מס' 12), התשע"ו–2016 אנחנו מתחילים בסעיף 2.

אורן לביאן: סעיף 3.

ברוריה מנדלסון: לא.

אורן לביאן: לא.

אורן לביאן: מוציאים את סעיף 2, סעיף 3.

לאה ורון: הדיון הוא בסעיפים 2, 4, 26-6.

לאה ורון: זה מה שהתבקשה הוועדה.

ברוריה מנדלסון: בדיוק.

איתן כבל: הלאה.

איתן כבל: אוקיי.

ברוריה מנדלסון: הכוונה היא להוסיף עילה לביטול רישיון במקרה וחדל להתקיים בו אחד מהתנאים שבגינם הוא קיבל את הרישיון.

איתן כבל: אוקיי.

איתן כבל: יש הערות?

פרלי שר: כן.

איתן כבל: שם ותפקיד?

פרלי שר: אני פרלי שר, עורכת דין, הלשכה המשפטית של דואר ישראל.

איתן כבל: בבקשה.

פרלי שר: אני אתייחס בדיוק לסעיף כאן עכשיו.

פרלי שר: אנחנו מדברים על תיקון של סעיף 1ב שעוסק במתן הרישיון, והוספה של אפשרות לביטול הרישיון על ידי השר כאשר התוספת היא "חדל להתקיים בבעל הרישיון תנאי מהתנאים למתן הרישיון".

פרלי שר: כאן מדובר באיזושהי החמרה ובאיזשהו קושי נוסף כאן.

פרלי שר: אנחנו מבקשים שיהיה כתוב, או שיובהר לנו באופן ברור, על איזה תנאי מהתנאים למתן הרישיון מדובר.

פרלי שר: צריך להבין בדיוק על מה מדובר, באיזה מקרה.

פרלי שר: כאן לשר יש סמכות לבטל.

פרלי שר: אנחנו לא רואים הפנייה ברור כאן בסעיף הקודם בחוק על איזה תנאי מדובר.

פרלי שר: יש לנו בסעיף 1ב (ד) את ההוראה העיקרית שאומרת: "השר רשאי לאשר בקשה ולהתנות את מתן הרישיון בתנאים שיש לקיימם, לרבות תשלום האגרה".

פרלי שר: אנחנו מבקשים הבהרה על איזה תנאים פה מדובר.

יערה למברגר: אפשר להגיד שנייה באופן כללי.

יערה למברגר: העילה של ביטול רישיון כשחדל להתקיים תנאי מהתנאים למתן רישיון היא עילה סטנדרטית.

יערה למברגר: היא נמצאת בעשרות חוקים.

יערה למברגר: אני קצת לא מבינה את ההערה שמדובר - - -

דן כרמלי: זו לא התנגדות, אלא אנחנו רוצים להבין שמדובר על הרשימה ברורה וסגורה של תנאים שלא - - -

ברוריה מנדלסון: כל תנאי שהיה תנאי למתן רישיון.

דן כרמלי: אילו תנאים?

דן כרמלי: כמו מה?

ברוריה מנדלסון: לדוגמה, היעדר הרשעה פלילית, או אם השר התנה את זה בתנאים שיש לו סמכות ב(ד) לעשות ולא עומדים בהם – עילה לביטול הרישיון.

יערה למברגר: האם החברה אומרת שהיא לא יודעת מה התנאים למתן רישיון?

דן כרמלי: לא, לא.

דן כרמלי: אנחנו יודעים בדיוק מה התנאים למתן הרישיון.

פרלי שר: בדיוק.

פרלי שר: אנחנו יודעים, אז אנחנו מבינים על מה מדובר.

אורן לביאן: אי עמידה בתנאים למתן רישיון.

יערה למברגר: חדל להתקיים – אלה תנאים למתן הרישיון, אלה לא התנאים שאחרי.

אורן לביאן: לא התנאים ברישיון; התנאים למתן רישיון.

דן כרמלי: מדובר על הרישיון הכללי שלנו, נכון?

יערה למברגר: כן.

דן כרמלי: אז, אדוני היושב-ראש, אני רוצה להבהיר משהו.

דן כרמלי: הנה האבסורד מדוע אמרתי לאדוני שאין מקום לדון בזה.

דן כרמלי: צריך להבין, מדובר פה בפרק של אכיפה מינהלית על גוף אחד במדינת ישראל.

ברוריה מנדלסון: ממש לא.

דן כרמלי: רגע, רגע.

דן כרמלי: ברשות חברתי, אני רק אשלים, אלא אם כן היושב-ראש יעצור אותי.

דן כרמלי: מדובר בפרק של אכיפה מינהלית שמופנה כולו לדואר, היא מופנה בעצם לכל מחזיקי הרישיון.

דן כרמלי: אבל יש רק מחזיק רישיון אחד כללי במדינת ישראל, ועוד אחד, ועוד כמה אחרים בעלי היתר לחלוקה דואר כמותי.

דן כרמלי: האבסורד הוא בתוך העניין הזה, אדוני היושב-ראש, הוא שרק עלינו יש כללי רגולציה שאפשר לאכוף אותם.

דן כרמלי: הם רק צריכים רק רישיון.

דן כרמלי: אין כללים רגולטורים.

איתן כבל: אני, ברשותכם, רוצה להעיר הערת תוכן אחת, מה שנקרא, מלמעלה.

איתן כבל: אני מאלה שמלווים את חברת הדואר כמעט יד ביד, כמו שאתה מלווה תינוק.

איתן כבל: אני רוצה להזכיר לכם שהתינוק הזה כמעט לא נשם.

לאה ורון: נכון.

איתן כבל: והוועדה הזו, כנגד כל הסיכויים וכנגד כל הדברים שנאמרו על ידי המדינה שרצתה למחוק אותם, כאן בוועדה זו אני אישית חטפתי על זה שהסכמתי לתת להם את הסיכוי בעיקר בזכות המנכ"ל שנתן את רוח הגבית.

איתן כבל: יחד עם זאת, ויש עדיין בעיות, וברוך השם לא חסר.

איתן כבל: בגלל זה גם, בין היתר, יוצאים להפרטה כדי להזרים כסף פנימה כדי שהגוף יהיה – אבל מה?

איתן כבל: מה הבעיה?

איתן כבל: אני לא רוצה שיקרה להם מה שקורה בקופות ובדברים נוספים.

לאה ורון: כדאי שתקשיבו, רבותיי ממשרד התקשורת.

ברוריה מנדלסון: אני מקשיבה.

איתן כבל: מה אני מתכוון?

איתן כבל: ואני לגמרי בעד השוק, ואני לגמרי בעד פתיחת השוק ותחרות.

איתן כבל: מי כמוני שכל הזמן משגע אותם על כל מיני בעיות שיש בארץ.

איתן כבל: אלא שאסור שייווצר מצב שהשוק הפרטי חוגג ושבע, כי הוא לא ניכנס לכל מקום.

איתן כבל: הוא עוסק רק בדובדבן שבקצפת, אפילו לא בקצפת.

איתן כבל: הוא לא מתעסק כמעט – והוא לא יגיע למקומות שקשה להגיע אליהם, הוא לא יגיע למקומות שלא משתלם לו להגיע אליהם.

איתן כבל: ואם כבר מייצרים תחרות, עושים אותן מהתחלה עד הסוף כמו שצריך.

דן כרמלי: בדיוק.

איתן כבל: אני אומר את זה בצורה מאוד ברורה.

איתן כבל: אין לי בעיה להגדיר תקופת – הרי הם כבר לא ינוקא, הגופים האלה.

איתן כבל: אני זוכר שעסקתי בעניין הזה ונתנו להם ינוקא עוד כשהיינו בוועדות למטה.

דן כרמלי: 2016, אם אני לא טועה.

איתן כבל: לא, אדוני עוד לא - - -

לאה ורון: אבל הוא למד את החומר.

לאה ורון: הוא יודע להגיד שזה מ-2016.

איתן כבל: לא, אני מדבר איתך – היה מהלך – כן, אתה צודק, 2016 – עם המנכ"ל - - -

זיו ברק: אבי הוכמן.

איתן כבל: כן, נכון.

איתן כבל: אני זוכר את זה כמו עכשיו, כי אז היה את הוויכוח על הדואר הכמותי וכל הבעיות האלה.

איתן כבל: אני זוכר ממש.

קריאה: בדיוק.

קריאה: בדיוק.

לאה ורון: - - - אילו מגבלות הם שמים עליהם.

איתן כבל: כן, כן.

איתן כבל: אני רוצה שיהיה פה בָּלַנְס.

איתן כבל: אני מבין שצריך לתת לשוק את האינסנטיב, צריך לתת את התִּמְרוּץ.

איתן כבל: אבל אי-אפשר, כתוצאה מכך, שבוקר אחד, אתה יודע, הרגנו גם את חברת הדואר.

איתן כבל: ומהניסיון של כל הגופים האחרים, הרצון שכל אחד רוצה לעשות לעצמו וי: עשיתי רפורמה.

איתן כבל: אחר כך הוא אומר: הלכתי.

איתן כבל: כולם זוכרים רק שהוא עשה רפורמה.

איתן כבל: אף אחד כבר לא זוכר מה יצא ממנה.

איתן כבל: ואת זה אני לא מוכן לקבל.

איתן כבל: בבקשה, שם ותפקיד.

אורן לביאן: אני אורן ממשרד התקשורת.

אורן לביאן: אני אתייחס, אחד, להערה של דן, ואחרי זה להערה שלך.

לאה ורון: אורן הוא מנהל מינהל הדואר במשרד התקשורת.

איתן כבל: כן, כן.

איתן כבל: הוא כבר היה פה עשרות פעמים.

הסעיף הזה: לעניין ההערה של יושב-ראש הוועדה, גם אנחנו במשרד הבנו שצריך לבחון את הדברים ולבחון את מצב התחרות בתחום השמור.

הסעיף הזה: כתב המינוי של ועדת רוזן מפורסם באתר המשרד, ומתוך - - -

איתן כבל: זה שהתנגד?

אורן לביאן: מי?

אורן לביאן: לא הבנתי.

אורן לביאן: מי?

איתן כבל: מי שהתנגד - - -

אורן לביאן: התנגד למה?

לאה ורון: כן.

לאה ורון: לפי פרסומים, כן.

לאה ורון: היו בתקשורת פרסומים.

איתן כבל: לפי פרסומים זרים.

אורן לביאן: בפרסומים אני לא הכי בקיא.

אורן לביאן: אני בקיא בספורט.

איתן כבל: גם אני.

אורן לביאן: אני צופה רק בספורט.

איתן כבל: גם אני.

אורן לביאן: אבל, לפי כתב המינוי, הסוגיות שהצפת כולן עולות בכתב המינוי בצורה מפורשת לגבי התחרות, לגבי השירות האוניברסלי, רגולציה על בעלי היתרים.

אורן לביאן: אז שתנוח דעת הוועדה שאנחנו מנתחים את המצב.

איתן כבל: אני אגלה לך סוד?

איתן כבל: מכיוון שאני כבר פה הרבה שנים עובד עם המדינה, בעיקר בארבע השנים, כשאומרים לי: תנוח דעתך, אני מתעורר לגמרי.

אורן לביאן: אני יכול להגיד לך באחריות, איתן כבל היושב-ראש, שאני עושה את כל המאמץ להביא את המידע הכי עדכני בפני הוועדה, לרבות איפה הוא מחלק כל מבעלי ההיתרים, איפה הוא לא מחלק, מה ההשפעות על השוק.

אורן לביאן: אני עושה את כל המאמץ.

איתן כבל: אוקיי.

איתן כבל: בואו נתקדם, הלאה.

דן כרמלי: זאת אומרת, אני חושב, אדוני היושב-ראש, אם יורשה לי, זה פקטור - - -

אורן לביאן: לא חייב.

דן כרמלי: אני לא חייב, אני חייב שבעתיים, כי בדיוק מר לביאן הסכים איתנו עכשיו בעצם שקיימות הוראות רגולטוריות שחלות על חברת דואר ישראל, ולא קיימות אותן הוראות דומות, זהות אפילו לא ב-10% על בעלי ההיתרים האחרים.

דן כרמלי: זאת אומרת שפרק האכיפה המינהלי הזה הוא פרק אכיפה מינהלי על חברת דואר ישראל.

דן כרמלי: זה יהרוג את דואר ישראל.

דן כרמלי: גם היום חברת דואר ישראל לא יכולה לחיות, היא לא בשוק הזה, היא לא במשחק הזה.

דן כרמלי: האחרים – שאין עליהם רגולציה, שלא צריכים לעמוד בזמנים של תורים, שלא צריכים לעמוד בפריסה של סניפים, שלא צריכים לעמוד בתקני שירות, שלא מוגבלים לתעריף מסוים – עושים, כמו שאדוני היושב-ראש אמר, את מה שנוח להם.

דן כרמלי: מה מקבלת חברת דואר ישראל לעשות?

דן כרמלי: לעשות איפה שלהם לא נוח לחלק.

דן כרמלי: אנחנו צריכים לחלק בדואר נע, אנחנו צריכים לחלק ליישובי ספר מדן ועד אילת תרתי משמע.

דן כרמלי: ועלינו אוכפים באכיפה מינהלית ורוצים להטיל סנקציות בעניינים טכניים של 400,000 שקלים למקרה, לדוגמה.

דן כרמלי: אז זה אבסורד שלא יתואר.

דן כרמלי: אני לא מאמין שתחת הוועדה הנכבדה הזו יכול לצאת דבר כזה, שהוא מפוצל החוצה, בלי לראות את התמונה הכוללת.

דן כרמלי: זה פשוט צועק לשמיים ויהרוג את דואר ישראל ו-5,500 עובדיו.

אורן לביאן: אתם רוצים שנתייחס?

לאה ורון: בוודאי.

אורן לביאן: סמכויות פיקוח והאכיפה הן רוחביות.

אורן לביאן: זה דבר שהמשרד מאוד צריך אותו.

אורן לביאן: כמו שאתם יודעים, רמת שירותי הדואר בשנים האחרונות היא רמה לא - - -

לאה ורון: אולי תסביר למה הכוונה ברוחביות.

אורן לביאן: רוחביות זה על כל השחקנים בשוק.

אורן לביאן: נכון הדבר שחברת הדואר מחלקת - - -

לאה ורון: בשוק התקשורת או בשוק הדואר?

אורן לביאן: לא, לא.

אורן לביאן: בשוק הדואר.

קריאות: - - -

זיו ברק: אבל יש סמכויות פיקוח, יש עיצומים כספים שמופיעים בחוק.

זיו ברק: יש לכם כלים.

דן כרמלי: יש לכם, יש ארגון.

דן כרמלי: יש לכם - - -

לאה ורון: אל תפריעו, אל תפריעו, רבותיי.

איתן כבל: דן, ומה שמך?

זיו ברק: זיו ברק, מנהל האסדרה.

אורן לביאן: נכון הדבר שבעלי היתר מחלקים רק מכתבים, ולכן האכיפה מתייחסת לפעילות שהם.

אורן לביאן: וחברת הדואר עושה גם שירותי אשנב או סניפים, והאכיפה מתייחסת לגם לעניין של הסניפים.

אורן לביאן: נכון הדבר שהיום ברגולציה - - -

איתן כבל: יש לי שאלה אליך.

איתן כבל: למה אני צריך – עוד מעט יהיה שר חדש, אולי כל הגישה שלו תשתנה לכל התהליך הזה.

קריאה: לכן פיצלתם.

אורן לביאן: לא פיצלנו.

אורן לביאן: ביקשנו לא לדון בסעיפים שנוגעים לתחרות.

דן כרמלי: לכן, לא ראוי לדון בכלל.

קריאה: מה אצה הדרך?

יערה למברגר: אולי אני אגיד משהו כללי.

יערה למברגר: מה יש בבסיס הצעת החוק?

איתן כבל: גברת למברגר, כן.

פרלי שר: זאת המהות, אי-אפשר לנתק אבל.

יערה למברגר: יש סעיפי פיקוח פלסטיים רגילים, והוראות לגבי עיצומים כספיים שהן בתבנית, הן רגילות.

פרלי שר: אבל הם לא יכולים להיות תלושים מהמהות.

יערה למברגר: אני אומרת גם - - -

פרלי שר: הם לא יכולים לבוא מעצמם.

פרלי שר: אין להם זכות קיום עצמאי.

פרלי שר: הם חלק מהשירות.

איתן כבל: הוועדה תסיים את עבודתה ב-2019.

איתן כבל: זאת אומרת, כאילו למה אני צריך עכשיו?

ברוריה מנדלסון: אם יורשה לי, כיוון שרוצים שתהליך ההפרטה יתחיל בפברואר אנחנו צריכים להיות מוכנים.

ברוריה מנדלסון: אי-אפשר, או זה יהיה לא סביר - - -

דן כרמלי: מה זה קשור?

זיו ברק: למה אי-אפשר לקבוע את זה בתוך תהליך ההפרטה?

זיו ברק: או אחריה?

פרלי שר: זה לא יכול להתקיים באופן עצמאי.

איתן כבל: חבר'ה, די.

איתן כבל: לא יפה.

דן כרמלי: סליחה, אדוני.

ברוריה מנדלסון: זה לא יהיה סביר להפריט את החברה - - -

אורן לביאן: בלי סמכויות פיקוח ואכיפה.

ברוריה מנדלסון: בלי סמכויות פיקוח ואכיפה מתאימות לעידן שלנו עם סכומים מעודכנים.

קריאות: - - -

דן כרמלי: יש סמכויות.

זיו ברק: יש תקנות פיקוח, יש עיצומים כספיים.

לאה ורון: לא שומעים.

לאה ורון: אתם מדברים ביחד.

לאה ורון: רבותיי, אי-אפשר לרשום פרוטוקול.

איתן כבל: אני רוצה לומר לכם את הדבר הבא, תקשיבו לי.

איתן כבל: תראו, בואו נגיד את זה כך: אתם אומרים שאין לכם סמכויות?

איתן כבל: באמת, לי אתם מספרים שכבר תצטרכו להפעיל סנקציות בפברואר-מרס?

איתן כבל: מה העניין?

דן כרמלי: יש סמכויות, סליחה.

איתן כבל: דן.

דן כרמלי: תקנות פיקוח, אדוני היושב-ראש.

איתן כבל: דן, אתה מפריע לי.

דן כרמלי: סליחה, אדוני.

דן כרמלי: אני מתנצל.

איתן כבל: פעם הבאה היא לא תתקבל.

דן כרמלי: אני מבין, אדוני.

איתן כבל: אני אומר שמנקודת המבט שלי – האמת, לא בא לי לאשר את התקנות האלה.

לאה ורון: הצעת החוק.

איתן כבל: את הצעת החוק, סליחה.

איתן כבל: היא נראית לי הצעת חוק כבדה, שאני רוצה שיבוא שר שיתחבר אליה.

איתן כבל: אני חבר כנסת יחיד כאן בתוך התהליך הזה.

איתן כבל: אין לי פה אף אחד מהקואליציה.

איתן כבל: הם בפריימריז כולם, ואני פה תקוע.

איתן כבל: לא יודע, לא מתאים לי.

איתן כבל: אני אומר לכם את זה בכנות, זה נראה לי לא הגון.

איתן כבל: יש גבול כמה אני כבר עשיתי עבור הקואליציה הזאת.

איתן כבל: תודה רבה.

איתן כבל: הישיבה נעולה.